ประกาศคณะกรรมการกำกับหลักทรัพย์และตลาดหลักทรัพย์ที่ กม. ๓๑/๒๕๖๓เรื่อง การกำหนดค่าธรรมเนียมการประกอบธุรกิจสินทรัพย์ดิจิทัลตามที่ได้รับใบอนุญาต[๑] อาศัยอำนาจตามความในมาตรา ๘ และมาตรา ๑๐ (๒) แห่งพระราชกำหนดการประกอบธุรกิจสินทรัพย์ดิจิทัลพ.ศ. ๒๕๖๑ คณะกรรมการ ก.ล.ต. ออกประกาศไว้ ดังต่อไปนี้ข้อ๑ ให้ยกเลิก(๑) ประกาศคณะกรรมการกำกับหลักทรัพย์และตลาดหลักทรัพย์ ที่ กม.๑๗/๒๕๖๑ เรื่อง การกำหนดค่าธรรมเนียมการประกอบธุรกิจสินทรัพย์ดิจิทัลตามที่ได้รับใบอนุญาตลงวันที่ ๓กรกฎาคม พ.ศ. ๒๕๖๑(๒) ประกาศคณะกรรมการกำกับหลักทรัพย์และตลาดหลักทรัพย์ ที่ กม.๒๔/๒๕๖๑ เรื่องการกำหนดค่าธรรมเนียมการประกอบธุรกิจสินทรัพย์ดิจิทัลตามที่ได้รับใบอนุญาต (ฉบับที่๒) ลงวันที่ ๒๑ กันยายน พ.ศ. ๒๕๖๑ข้อ๒ ในประกาศนี้ผู้ได้รับใบอนุญาต หมายความว่า ผู้ได้รับใบอนุญาตประกอบธุรกิจสินทรัพย์ดิจิทัลประเภทใดประเภทหนึ่งหรือหลายประเภทดังต่อไปนี้(๑)การเป็นศูนย์ซื้อขายคริปโทเคอร์เรนซี(๒)การเป็นศูนย์ซื้อขายโทเคนดิจิทัล(๓)การเป็นนายหน้าซื้อขายคริปโทเคอร์เรนซี(๔)การเป็นนายหน้าซื้อขายโทเคนดิจิทัล(๕)การเป็นผู้ค้าคริปโทเคอร์เรนซี(๖)การเป็นผู้ค้าโทเคนดิจิทัล(๗)การเป็นผู้จัดการเงินทุนคริปโทเคอร์เรนซี(๘)การเป็นผู้จัดการเงินทุนโทเคนดิจิทัล(๙)การเป็นที่ปรึกษาคริปโทเคอร์เรนซี(๑๐)การเป็นที่ปรึกษาโทเคนดิจิทัลค่าธรรมเนียมหมายความว่า ค่าธรรมเนียมการประกอบกิจการตามที่ได้รับใบอนุญาตข้อ๓ ให้ผู้ได้รับใบอนุญาตชำระค่าธรรมเนียมต่อสำนักงานก.ล.ต. ตามหลักเกณฑ์ที่กำหนดในประกาศนี้และมีหน้าที่ชำระค่าธรรมเนียมเฉพาะเมื่อได้รับอนุญาตให้เริ่มประกอบธุรกิจแล้วข้อ๔ ให้ผู้ได้รับใบอนุญาตประเภทการเป็นศูนย์ซื้อขายคริปโทเคอร์เรนซีหรือการเป็นศูนย์ซื้อขายโทเคนดิจิทัล ชำระค่าธรรมเนียมในอัตราร้อยละ ๐.๐๐๒ โดยคำนวณจากมูลค่าการซื้อขาย หรือแลกเปลี่ยนสินทรัพย์ดิจิทัลในศูนย์ซื้อขายดังกล่าวแต่สูงสุดไม่เกินปีละ ๒๐ล้านบาทในกรณีที่อัตราค่าธรรมเนียมที่คำนวณได้ตามวรรคหนึ่งมีจำนวนน้อยกว่า๕๐๐,๐๐๐ บาท ให้ชำระค่าธรรมเนียมขั้นต่ำปีละ ๕๐๐,๐๐๐ บาทข้อ๕ ให้ผู้ได้รับใบอนุญาตประเภทการเป็นนายหน้าซื้อขายคริปโทเคอร์เรนซีหรือการเป็นนายหน้าซื้อขายโทเคนดิจิทัล ชำระค่าธรรมเนียมในอัตราร้อยละ ๐.๐๐๑ โดยคำนวณจากมูลค่าการซื้อขาย หรือแลกเปลี่ยนสินทรัพย์ดิจิทัล ไม่ว่าจะเป็นการซื้อ ขาย หรือแลกเปลี่ยนเพื่อบัญชีลูกค้าหรือเพื่อบัญชีตนเองแต่สูงสุดไม่เกินปีละ ๑๐ ล้านบาทในกรณีที่อัตราค่าธรรมเนียมที่คำนวณได้ตามวรรคหนึ่งมีจำนวนน้อยกว่า๒๕๐,๐๐๐ บาท ให้ชำระค่าธรรมเนียมขั้นต่ำปีละ ๒๕๐,๐๐๐ บาทข้อ๖ ให้ผู้ได้รับใบอนุญาตประเภทการเป็นผู้ค้าคริปโทเคอร์เรนซีหรือการเป็นผู้ค้าโทเคนดิจิทัลชำระค่าธรรมเนียมในอัตราร้อยละ ๑ โดยคํานวณจากกําไร (capital gain) ที่เกิดจากการค้าสินทรัพย์ดิจิทัล แต่สูงสุดไม่เกินปีละ ๕,๐๐๐,๐๐๐ บาทในกรณีที่อัตราค่าธรรมเนียมที่คำนวณได้ตามวรรคหนึ่งมีจำนวนน้อยกว่า๑๐๐,๐๐๐ บาท ให้ชำระค่าธรรมเนียมขั้นต่ำปีละ ๑๐๐,๐๐๐ บาทข้อ๗ ให้ผู้ได้รับใบอนุญาตประเภทการเป็นผู้จัดการเงินทุนคริปโทเคอร์เรนซีหรือการเป็นผู้จัดการเงินทุนโทเคนดิจิทัลชำระค่าธรรมเนียมในอัตราร้อยละ ๐.๐๐๑ ของมูลค่าทรัพย์สินสุทธิภายใต้การบริหารจัดการในรอบปีปฏิทิน แต่สูงสุดไม่เกินปีละ๑๐ ล้านบาท โดยนำมูลค่าทรัพย์สินสุทธิภายใต้การบริหารจัดการ ณ สิ้นวันทำการสุดท้ายของแต่ละเดือนมาถัวเฉลี่ยกรณีที่ไม่สามารถคำนวณมูลค่าทรัพย์สินสุทธิ ณ สิ้นวันทำการสุดท้ายของเดือนให้ใช้ข้อมูลมูลค่าทรัพย์สินสุทธิณ วันสุดท้ายของแต่ละเดือนมาถัวเฉลี่ยในกรณีที่อัตราค่าธรรมเนียมที่คำนวณได้ตามวรรคหนึ่งมีจำนวนน้อยกว่า๒๕๐,๐๐๐ บาท ให้ชำระค่าธรรมเนียมขั้นต่ำปีละ ๒๕๐,๐๐๐ บาทข้อ๘ ให้ผู้ได้รับใบอนุญาตประเภทการเป็นที่ปรึกษาคริปโทเคอร์เรนซีหรือการเป็นที่ปรึกษาโทเคนดิจิทัลชำระอัตราค่าธรรมเนียมคงที่สำหรับการประกอบธุรกิจดังกล่าว ปีละ ๒๕,๐๐๐ บาทข้อ ๙ ในกรณีที่ผู้ได้รับใบอนุญาตมีการประกอบธุรกิจไม่เต็มปีปฏิทินให้การคำนวณอัตราค่าธรรมเนียมขั้นต่ำตามข้อ๔ ข้อ ๕ ข้อ ๖ ข้อ ๗ หรืออัตราค่าธรรมเนียมคงที่ตามข้อ ๘ เป็นไปตามสัดส่วนจำนวนเดือนที่มีการประกอบธุรกิจ(monthlypro - rate) ทั้งนี้ ไม่รวมถึงกรณีที่ถูกสำนักงาน ก.ล.ต.เพิกถอนใบอนุญาต หรือสั่งระงับการดำเนินกิจการข้อ ๑๐ ให้ผู้ได้รับใบอนุญาตชำระค่าธรรมเนียมต่อสำนักงานก.ล.ต. ตามหลักเกณฑ์ ดังต่อไปนี้ (๑) ให้ผู้ได้รับใบอนุญาตประเภทการเป็นที่ปรึกษาคริปโทเคอร์เรนซีหรือการเป็นที่ปรึกษาโทเคนดิจิทัลไม่ว่าจะประกอบธุรกิจอื่นด้วยหรือไม่ก็ตามชำระค่าธรรมเนียมตามข้อ ๘ หรือข้อ ๙ ต่อสำนักงาน ก.ล.ต. ภายในวันที่ ๓๑ มกราคมของปีนั้นเว้นแต่ในกรณีการเริ่มประกอบกิจการหรือการกลับมาเริ่มประกอบกิจการ ให้ผู้ได้รับใบอนุญาตชำระค่าธรรมเนียมคงที่ในวันที่เริ่มประกอบกิจการหรือวันที่กลับมาเริ่มประกอบกิจการ แล้วแต่กรณี(๒)ให้ผู้ได้รับใบอนุญาตตามข้อ ๔ ข้อ ๕ ข้อ ๖ และข้อ ๗ ชำระค่าธรรมเนียมต่อสำนักงาน ก.ล.ต.โดยให้แบ่งชำระเป็น ๒ งวด ดังนี้(ก) งวดแรก ให้ชำระค่าธรรมเนียมขั้นต่ำตามข้อ ๔ ข้อ ๕ ข้อ ๖ ข้อ๗ หรือข้อ๙ ภายในวันที่ ๓๑ มกราคมของปีนั้น เว้นแต่ในกรณีการเริ่มประกอบกิจการหรือการกลับมาเริ่มประกอบกิจการให้ผู้ได้รับใบอนุญาตชำระค่าธรรมเนียมขั้นต่ำในวันที่เริ่มประกอบกิจการ หรือวันที่กลับมาเริ่มประกอบกิจการแล้วแต่กรณี(ข)งวดที่สอง ให้ชำระค่าธรรมเนียมส่วนที่เกินกว่าค่าธรรมเนียมตาม (ก) ภายในวันที่ ๓๑ มกราคมของปีถัดไปข้อ๑๑ ในกรณีที่ผู้ได้รับใบอนุญาตมีการประกอบธุรกิจหลายประเภทให้ชำระค่าธรรมเนียมตามหลักเกณฑ์ดังต่อไปนี้ ทั้งนี้ เฉพาะกรณีของค่าธรรมเนียมตามข้อ ๔ ข้อ๕ ข้อ ๖ หรือข้อ ๗(๑)ให้ชำระค่าธรรมเนียมงวดแรกในอัตราค่าธรรมเนียมขั้นต่ำสำหรับการประกอบธุรกิจประเภทใดประเภทหนึ่งที่มีอัตราสูงที่สุด ทั้งนี้ ในกรณีที่ผู้ประกอบธุรกิจเริ่มประกอบธุรกิจแต่ละประเภทไม่พร้อมกันให้ชำระค่าธรรมเนียมงวดแรกในอัตราค่าธรรมเนียมขั้นต่ำที่สูงที่สุดซึ่งคำนวณตามสัดส่วนจำนวนเดือนที่มีการประกอบธุรกิจ(monthlypro - rate) (๒)ให้ชำระค่าธรรมเนียมงวดที่สองตามรายประเภทธุรกิจรวมกัน และนำมาหักออกจากค่าธรรมเนียมขั้นต่ำที่ได้ชำระต่อสำนักงานก.ล.ต. ไว้ก่อนแล้วข้อ๑๒ ในการคำนวณอัตราค่าธรรมเนียมที่เป็นไปตามสัดส่วนจำนวนเดือนที่มีการประกอบธุรกิจ(monthlypro - rate) หากผู้ได้รับใบอนุญาตประกอบธุรกิจไม่เต็มเดือนให้คำนวณอัตราค่าธรรมเนียมดังกล่าวเต็มเดือนข้อ๑๓ ในกรณีที่ผู้ได้รับใบอนุญาตที่ประกอบธุรกิจไม่เต็มปีปฏิทินมีการชำระค่าธรรมเนียมเกินกว่าอัตราที่กำหนดไว้ตามข้อ ๙ ให้ขอรับคืนค่าธรรมเนียมที่ชำระไว้เกินนั้นภายในวันที่๓๑ มกราคมของปีถัดไปข้อ๑๔ ในกรณีที่มีการเลิกประกอบกิจการหรือถูกเพิกถอนใบอนุญาตให้ผู้ได้รับใบอนุญาตชำระค่าธรรมเนียมส่วนที่ยังไม่ได้ชำระหรือยังคงค้างอยู่ภายใน ๓๐วันนับแต่วันที่รัฐมนตรีอนุญาตให้เลิกประกอบกิจการหรือวันที่รัฐมนตรีสั่งเพิกถอนใบอนุญาตแล้วแต่กรณีข้อ ๑๕ ในการยื่นชำระค่าธรรมเนียมหรือขอรับคืนค่าธรรมเนียมตามประกาศนี้ให้ผู้ได้รับใบอนุญาตจัดทำและยื่นรายละเอียดรายงานการชำระค่าธรรมเนียมการประกอบกิจการตามที่ได้รับใบอนุญาตต่อสำนักงานก.ล.ต. ตามแบบและวิธีการที่จัดไว้บนเว็บไซต์ของสำนักงาน ก.ล.ต.ข้อ๑๖ เพื่อประโยชน์ในการคำนวณค่าธรรมเนียมรายปีให้ผู้ได้รับใบอนุญาตคำนวณมูลค่าการซื้อ ขาย หรือแลกเปลี่ยนสินทรัพย์ดิจิทัลเป็นเงินบาททุกรายการข้อ๑๗ ประกาศนี้ให้ใช้บังคับตั้งแต่วันที่๑ มกราคม พ.ศ. ๒๕๖๔ เป็นต้นไปประกาศ ณวันที่ ๒ ธันวาคม พ.ศ. ๒๕๖๓พิชิต อัคราทิตย์ประธานกรรมการคณะกรรมการกำกับหลักทรัพย์และตลาดหลักทรัพย์ธนบดี/จัดทำ๒๙ มกราคม ๒๕๖๔สุภาทิพย์/ตรวจ๔ กุมภาพันธ์๒๕๖๔[๑] ราชกิจจานุเบกษาเล่ม ๑๓๗/ตอนพิเศษ ๓๐๓ ง/หน้า ๕๔/๒๘ ธันวาคม ๒๕๖๓